पाएं अपने शहर की ताज़ा ख़बरें और फ्री ई-पेपरडाउनलोड करें
गढवा सदर अस्पताल में मंगलवार एवं बुधवार को दो व्यक्ति की मौत इलाज के दौरान हो गई। दोनों मृतक में रंका थाना क्षेत्र के वांदु गांव निवासी रामचंद्र कोरबा 50 वर्ष एवं चौधरी मोहल्ला निवासी फुलमतिया कुवंर 60 वर्ष के नाम शामिल है। अब गढ़वा जिले में कोरोना से मरने वालों की संख्या 67 से ऊपर हो गई है।
रामचंद्र कोरवा को मंगलवार को 4 बजे इलाज के लिए भर्ती कराया गया था। जबकि फुलमतिया कुंवर को मंगलवार की शाम 4: 50 में भर्ती कराया गया था। बुधवार की सुबह उसकी मौत हो गई। गढ़वा सदर अस्पताल में मंगलवार तक 53 लोगों सदर अस्पताल के कोविड वार्ड में इलाज चल रहा था। वही मेराल स्वास्थ्य केंद्र में 17लोगों का इलाज किया जा रहा है। उधर रंका प्रखंड के चटकमान गांव के पोखरिया उत्क्रमित विद्यालय के शिक्षक सूरज देव यादव (37 वर्ष)की मौत आज कोरोना वायरस की चपेट में आने से हो गई।
सूरज देव यादव 2 दिन पूर्व शीतल पेय का सेवन किया था इसके बाद से उन्हें सर्दी खांसी की शिकायत हुई। वहीं रात्रि में सांस लेने में तकलीफ हुई इसी बीच परिजनों के द्वारा उन्हें इलाज हेतु डाल्टनगंज ले जाया गया जहां से गंभीर स्थिति को देखते हुए उन्हें रांची रेफर कर दिया गया। इसी दौरान आज रांची जाने के क्रम में रास्ते में ही उनकी मौत हो गई ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva zho_Hant eng_Latn